Julkaistu: 22.8.2006 15:13
Lahtelaiset Kemppi ja PHP ovat tehneet laajan tietoliikennesopimuksen, johon sisältyy 13 maassa olevien Kempin tytäryhtiöiden entistä nopeammat tietoliikenneyhteydet.
Yli 70 maassa olevat jälleenmyyjät voivat käyttää Kempin verkkopalveluja. PHP toimittaa Kempille myös puhelinjärjestelmän, jossa merkittävänä osana ovat langattomat yhteydet laajentamassa tietoliikenteen käyttöä. . - Sopimus liittyy yhtiömme verkkouudistukseen. Tarvitsemme lisää kapasiteettia, mutta tärkeintä on, että nyt otamme käyttöön yhtenäiset, saman standardin verkot kaikissa maissa, joissa meillä on toimintaa, johtaja Anne Sointu Kempiltä sanoo. Kempin tietohallintopäällikkö Simo Kohonen korostaa, että aiempi kokemus toiminnasta PHP:n kanssa antaa hyvän pohjan entistä vaativammille ratkaisuille. Kalevi Nikulainen